Sagsbehandlingsfrister på det sociale område 
Sagsfremstilling 
38.                 Sagsbehandlingsfrister på det sociale område - Åbent 
  
  
SAGENS INDHOLD 
Genoptagelse af Byrådets behandling af pkt. 213, 16. december 2014. Byrådet besluttede her at sende 
sagsbehandlingsfrister på det sociale område i høring hos Ældrerådet og Handicaprådet. 
  
Både Ældrerådet og Handicaprådet har indsendt høringssvar. Høringssvarene er vedlagt som bilag. Høringssvarene
har ikke givet anledning til ændring i forslag til sagsbehandlingsfrister. 
  
Byrådet skal tage stilling til de fremtidige frister for ansøgninger på det sociale område. Det vil sige, hvor lang tid, 
der må gå fra, at kommunen har modtaget en ansøgning om sociale ydelser til, at kommunen har truffet sin 
afgørelse. Hvis kommunen ikke kan overholde fristen, skal ansøgeren have besked om, hvornår man forventer at 
kunne træffe afgørelse i den konkrete sag. 
  
Byrådet fastsatte i 2007 fristerne på baggrund af de enkelte sagsypers karakter og kompleksitet. De nye frister 
viderefører i vid udstrækning de oprindelige frister. Fristerne er tilrettet i overensstemmelse med de 
kvalitetsstandarder og servicedeklarationer, som Byrådet løbende har vedtaget siden 2007. Fristerne vil fortsat være
længere, hvis sagsgangene er særligt tidskrævende. Det kan også være tilfældet, hvis der gælder særlige 
dokumentationskrav. 
  
Sagsbehandlingsfrister, der fastsættes efter 1. april 2010, skal ske for hvert enkelt sagsområde. Byrådet kan ikke 
under et fastsætte én frist for samtlige sagsområder.  
  
VURDERING 
Ældrerådet foreslår i sit høringssvar en kortere frist på følgende områder: 
· Serviceloven § 83 (praktisk hjælp og personlig pleje) 
· Serviceloven § 84 (afløsning / aflastning) 
· Serviceloven § 86 (træning). 
  
Ældrerådet skriver i sit høringssvar, at en hurtigere sagsbehandlingstid vil medvirke til, at borgernes 
helbredsmæssige tilstand ikke bliver forværret yderligere, og at man derved undgår tab af livskvalitet.  
 
Byråd 
24. marts 2015 
Sagsnr. 710-2011-
86176 
Dok.nr. 710-2015-
74794 
Sagsbehandler 
DPLOMM 
  
Tidl. politisk behandling 
BY, 26.06.07, pkt. 142, BY, 16.12.14, pkt. 213 
Forventet sagsgang 
AU, BS-U, SS-U, ØK, BY, høring, AU, BS-U, SS-
U, ØK, BY 
Lovgrundlag 
Retssikkerhedsloven § 3 
  
Handicaprådet foreslår også en kortere frist vedrørende serviceloven § 83 og § 84 (praktisk hjælp og personlig 
pleje).  
  
Handicaprådet foreslår akut sagsbehandling på følgende områder: 
· Serviceloven § 118 (pasning af nærtstående med handicap eller alvorlig sygdom) 
· Serviceloven § 119 (pasning af døende i eget hjem). 
  
Handicaprådet skriver desuden, at en frist på tre måneder vedrørende serviceloven § 104 (visitation til aktivitets- og 
samværstilbud) virker meget lang. 
  
Social og Sundhed bemærker, at fristerne angiver, hvor lang tid, der som udgangspunkt må gå fra, at kommunen 
modtager en ansøgning til, at kommunen træffer afgørelse.  
  
Sagsbehandlingsfristen udgør en ramme, som forvaltningen prioriterer de enkelte sager indenfor. Det betyder, at 
man prioriterer de sager, hvor borgeren har et akut behov for hjælp. I de sager vil sagsbehandlingstiden være 
kortere. Det kan eksempelvis være sager, hvor der opstår akut behov for madservice efter serviceloven § 83. Det 
kan også være sager, hvor der er et akut behov for aflastning eller træning efter serviceloven § 84 og § 86. 
  
Social og Sundhed bemærker, at det ofte er muligt at forudse behovet i sager om pasning af døende i eget hjem 
efter serviceloven § 119, inden alle betingelser i bestemmelsen er opfyldt. Det vil sige, at forvaltningen kan foretage 
størstedelen af sagsbehandlingen forud for terminalerklæringen. Det vil derfor ofte være muligt at give bevillingen 
samme dag eller inden for få dage efter, at lægen har givet terminalerklæringen. Selvom der ud fra en objektiv 
betragtning vil være tale om en længere sagsbehandlingstid samlet set fra ansøgning til afgørelse, vil man kunne 
træffe afgørelse umiddelbart efter, at behovet er opstået. 
  
I sager om pasning af nærtstående med handicap eller alvorlig sygdom er der typisk ikke samme akutte behov for 
en bevilling. Der er derimod ofte behov for at indhente oplysninger om helbredsforholdene. Det medfører ofte en 
længere sagsbehandlingstid. 
  
I sager om aktivitets- og samværstilbud (serviceloven § 104) er der sjældent tale om akutte behov. Det vil ofte være 
vigtigere for borgeren, at der findes frem til det rette tilbud frem for at få en hurtig afgørelse. Fristen følger af 
servicedeklarationen og er en videreførelse af fristen, som byrådet fastsatte i 2007.       
  
Social og Sundhed vurderer, at de sagsbehandlingsfrister, der er sendt i høring, sikrer borgerne en god og 
kompetent sagsbehandling inden for rimelig tid. Fristerne afspejler en fornuftig prioritering af de samlede 
administrative ressourcer.  
  
Administrationen følger løbende op på, om sagsbehandlingsfristerne overholdes. En række sagsområder er også 
omfattet af den løbende revisionskontrol, og revisionen følger derfor op på, om de fastsatte frister overholdes. 
  
Forslag til sagsbehandlingsfrister på det sociale område er vedlagt som bilag.  
  
ØKONOMI 
Administrationen vurderer, at ændringerne i sagsbehandlingsfristerne ikke har direkte økonomisk betydning for 
Favrskov Kommune. 
  
INDDRAGELSE 
De foreslåede sagsbehandlingsfrister har været i høring hos Ældrerådet og Handicaprådet.  
  
Favrskov Kommune skal offentliggøre sagsbehandlingsfrister indenfor på de enkelte sagsområder.  
  
Administrationen foreslår, at sagsbehandlingsfristerne bliver offentliggjort på kommunens hjemmeside. Derudover 
orienterer administrationen i videst muligt omfang ansøgere om de konkrete frister i forbindelse med, at kommunen 
behandler ansøgninger på det sociale område. 
  
INDSTILLING 
Direktøren for Job og Økonomi indstiller til Byrådet: 
  
1. At godkende forslag til sagsbehandlingsfrister på det sociale område. 
  
BESLUTNING 
  
Børne- og Skoleudvalget, 5. marts 2015: 
Fraværende: Ingen 
  
Indstilles godkendt. 
  
Social- og Sundhedsudvalget, 10. marts 2015: 
Fraværende: Ingen 
  
Indstilles godkendt, idet det forudsættes, at behandlingen af ansøgninger i henhold til Servicelovens §§ 118 og 119 
igangsættes straks. 
  
Arbejdsmarkedsudvalget, 11. marts 2015: 
Fraværende: Kaspar Simonsen 
  
Indstilles godkendt. 
  
Økonomiudvalget, 18. marts 2015: 
Fraværende: Ingen 
  
Indstillingen fra [adresse] og Sundhedsudvalget indstilles godkendt. 
  
Bilag 
  
  
  
  
Byråd, 24. marts 2015: 
Fraværende: Ingen 
  
Godkendt. 
Ældrerådets høringssvar 
710-2015-3397 
Handicaprådets høringssvar 
710-2015-13465 
Forslag til sagsbehandlingsfrister på det sociale 
område 
710-2014-207185 
